proxectonos/corpus_dominio_legal_administrativo_tmp huggingface dataset:
DECRETO 139/1997, do 5 de xuño, polo que se desafecta do dominio público un soar de 157,5 m, sito na Avenida da Florida, número 7, de Vigo (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/06/1997

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes
da súa afectación, cesará a súa natureza de dominio público e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa, respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma deberá facerse mediante acordo do Consello da Xunta, logo da instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Delegación Provincial de Pontevedra da Consellería de Política Territorial, Obras Públicas e Vivenda manifestou que o dito soar non era necesario para o servicio de estradas ó que se atopaba afectado.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia, na súa reunión do día cinco de xuño de mil novecentos noventa e sete,
DISPOÑO:
Artigo 1º
Desaféctase do dominio público un soar de 157,05 m, sito no número 7 da Avenida da Florida de Vigo (Pontevedra).
Artigo 2º
O inmoble anteriormente descrito adquire natureza patrimonial.
Santiago de Compostela, cinco de xuño de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
4601
ORDE do 30 de maio de 1997 pola que se resolve a convocatoria de axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 1997 e organizadas polas asociacións e fundacións con fins pedagóxicos, legalmente constituídas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/06/1997

Por Orde do 30 de xaneiro de 1997 (DOG do 4 de marzo) a Consellería de Educación e Ordenación Universitaria convocou axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 1997 e organizadas polas asociacións e fundacións legalmente constituídas que teñan nos seus estatutos como fin preferente a formación do profesorado e non teñan a consideración de movementos de renovación pedagóxica.
Vista a proposta formulada pola comisión de selección, e de conformidade coa base 10 da convocatoria,
RESOLVO:
Primeiro.-Concederlles con cargo á aplicación orzamentaria 07.04.3221.480.0., as axudas que se relacionan no anexo desta orde.
Segundo.-O pagamento das axudas económicas farase, unha vez feita a debida xustificación, segundo instruccións recibidas da Dirección Xeral de Ordenación Educativa e de Formación Profesional, que se deberá realizar ata o 10 de outubro de 1997 para as actividades que finalicen ata o 30 de setembro incluído e ata o 10 de decembro de 1997 para as actividades que se realicen entre o 1 de outubro e o 9 de decembro incluídos.
Terceiro.-Contra esta resolución os interesados poderán interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no DOG.
Santiago de Compostela, 30 de maio de 1997.
Celso Currás Fernández
Conselleiro de Educación e Ordenación
Universitaria
ANEXO
Colexio Oficial de Doutores e Licenciados de Ourense: 192.000 ptas.
Asociación de Profesores de Francés de Galicia: 192.000 ptas.
MRP. Lucus: 192.000 ptas.
AGAPSI: 192.000 ptas.
Aula Castelao de Filosofía: 192.000 ptas.
Asociación de Directores de CPs. da Coruña: 192.000 ptas.
AMEFCOR: 192.000 ptas.
APIGA: 192.000 ptas.
CIG: 192.000 ptas.
Escola Para Todos: 192.000 ptas.
ASPEGA: 192.000 ptas.
STEG: 192.000 ptas.
Quinesia: 192.000 ptas.
Matinando, Asociación Cultural: 192.000 ptas.
Candea, Asociación de Ensinantes do Salnés: 192.000 ptas.
Seminario Permanente de Educación para a Paz: 192.000 ptas.
ENCIGA: 192.000 ptas.
CC.OO, Federación de Ensino: 192.000 ptas.
Álvaro Cunqueiro, Asociación Galega de Prof. de Español: 192.000 ptas.
Anllar: 192.000 ptas.
Soutullo, Asociación Pedagóxico-Cultural: 74.000 ptas.
Amcraga, Asociación de Mestres dos Colexios Rurais Agrupados de Galicia: 74.000 ptas.
4584
ORDE do 27 de maio de 1997 pola que se autoriza o cambio de titularidade dos centros privados concertados Nuestra Señora del Rosario, de Arzúa (A Coruña) e San José, de Pontedeume (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/06/1997

Examinado o expediente incoado pola titularidade dos centros privados concertados Nuestra Señora del Rosario de Arzúa e San José de Pontedeume, solicitando o cambio de titularidade dos devanditos centros.
Ó resultar que mediante escritura pública notarial outorgada perante o notario do Ilustre Colexio da Coruña Miguel Jurjo Otero, a fundación benéfico docente La Grande Obra de Atocha cede a súa titularidade, para tódolos efectos, ó Instituto Secular Femenino Hijas de la Natividad de María.
Ó resultar que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi informada pola Inspección de Educación.
Ó resultar que os referidos centros docentes teñen a correspondente autorización para impartir ensinanzas.
Vistos o Real decreto 2377/1985, do 18 de decembro, (BOE do 27), Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o antedito decreto.
Ó considerar que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade dos centros privados Nuestra Señora del Rosario de Arzúa e San José de Pontedeume a favor do Instituto Secular Femenino Hijas de la Natividad de María, con tódolos dereitos e obrigas contraídas polo cesionista fundación benéfico docente La Grande Obra de Atocha, sen prexuízo das responsabilidades que puidesen recaer sobre o anterior titular dos centros por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento dos centros.
Santiago de Compostela, 27 de maio de 1997.
Celso Currás Fernández
Conselleiro de Educación e Ordenación
Universitaria
4627
ORDE do 10 de xuño de 1997 pola que se resolve a convocatoria de bolsas de especialización para a realización de estudios sobre a pesca en Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 20/06/1997

Por Orde do 9 de decembro de 1996 (DOG nº 3, do 7 de xaneiro de 1997) convócanse catro bolsas de especialización para a realización de estudios sobre a pesca en Galicia.
Por resolución da Dirección Xeral de Formación Pesqueira e Investigación, do 15 de maio de 1997, e de conformidade coa base 6.4º, fíxose pública a relación provisional de beneficiarios das mencionadas bolsas e fixábase un prazo de reclamación de dez días hábiles contados a partir do día seguinte ó da súa publicación, co fin de que os interesados, se era o caso, formulasen as reclamacións oportunas.
Rematado o prazo e sen que houbese ningunha reclamación presentada, esta consellería de acordo coa proposta de resolución elaborada pola comisión de selección das bolsas de especialización para a realización de estudios no campo da pesca,
DISPÓN:
Artigo 1º
Acórdase concederlles unha bolsa de especialización para a realización de estudios no campo da pesca, ás persoas que a continuación se relacionan. Os beneficiarios aparecen ordenados por orde decrecente segundo a puntuación acadada:
ApelidosNomeDNI/CIFPuntos
Barrio GarcíaGonzalo32.802.222-J30,280
Coppel HidalgoCarlos  1.394.197-Y27,190
García GonzálezJose Ramón33.294.352-N 27,143
Pazo LlorenteAlejandro36.091.183-C26,759
Artigo 2º
Os bolseiros deberán formaliza-la súa adcrición nun prazo de dez días desde a publicación desta orde no Diario Oficial de Galicia; de non facelo perderán as bolsas, e procederase segundo o disposto na base sexta apartado 6.
Artigo 3º
A inobservancia por parte dos beneficiarios de calquera das bases establecidas na orde de convocatoria do 9 de decembro de 1997, suporá a perda do dereito a percibi-la axuda correspondente.
Artigo 4º
A presente disposición poralle fin á vía administrativa segundo o disposto no artigo 109.c da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de xuño de 1997.
Juan Caamaño Cebreiro
Conselleiro de Pesca, Marisqueo e Acuicultura
4851
ORDE do 6 de xuño de 1997 pola que se resolve o concurso público convocado na do 26 de novembro de 1996, pola que se regula a concesión de subvencións a empresas privadas para accións de promoción da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/06/1997

A Orde do 26 de novembro de 1996 (DOG do 8-1-1997) regula a concesión de subvencións a empresas privadas, legalmente constituídas, para accións de promoción da lingua galega.
Visto o informe-proposta formulado pola comisión constituída ó abeiro do artigo 8º da devandita orde, esta consellería,
DISPÓN:
Artigo 1º
Concederlles axudas na contía que se indica ós proxectos relacionados no anexo I desta orde.
Artigo 2º
Desestima-los proxectos que aparecen relacionados no anexo II por non acadaren a prioridade suficiente de acordo cos criterios establecidos na Orde do 26 de novembro de 1996, así como os daquelas empresas que non procederon á emenda dos requirimentos segundo o previsto no artigo 76º da Lei 30/1992, do 26 de novembro.
Artigo 3º
Excluí-los proxectos relacionados no anexo III desta orde, por seren presentados fóra de prazo ou por entidades non consideradas no artigo 1º da orde de convocatoria.
Artigo 4º
As empresas ás que lles sexan subvencionados proxectos deberán presentar perante a Dirección Xeral de Política Lingüística a aceptación da subvención concedida no prazo máximo de dez días, contados a partir da publicación desta disposición no DOG, segundo o establecido no artigo 10º da Orde do 26 de novembro de 1996.
Artigo 5º
A presente disposición ponlle fin á vía administrativa, segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 6 de xuño de 1997.
Celso Currás Fernández
Conselleiro de Educación e Ordenación
Universitaria
ANEXO I
ANEXO II
ANEXO III
4857
DECRETO 145/1997, do 16 de xuño, polo que se acorda conceder medallas ó mérito, placas e diplomas de protección civil da Comunidade Autónoma de Galicia, correspondentes ó ano 1996.
PRESIDENCIA — III. OUTRAS DISPOSICIÓNS — 20/06/1997

Examinado o expediente de concesión de medallas ó mérito, placas e diplomas de protección civil desta Comunidade Autónoma, correspondentes ó ano
1996, e de conformidade coa proposta formulada pola comisión avaliadora prevista no artigo 16 da orde da Consellería da Presidencia e Administración Pública da Xunta de Galicia, do 22 de abril de 1994,
DISPOÑO:
Primeiro.-Concederlle a José Blanco Rodríguez, a título póstumo, a medalla ó mérito de protección civil da Comunidade Autónoma de Galicia, na categoría de ouro.
Segundo.-Concederlle a José Alberto Manuel Domínguez Bea, a título póstumo, a medalla ó mérito de protección civil da Comunidade Autónoma de Galicia, na categoría de prata.
Terceiro.-Concederlle a Manuel Mourelle Brenlla a medalla ó mérito de protección civil da Comunidade Autónoma de Galicia, na categoría de prata.
Cuarto.-Concederlle á Agrupación de Voluntarios de Protección Civil de Boiro a placa de protección civil da Comunidade Autónoma de Galicia.
Quinto.-Concederlle á Agrupación de Voluntarios de Protección Civil do Concello de Miño a placa de protección civil da Comunidade Autónoma de Galicia.
Sexto.-Concederlle á Agrupación de Voluntarios de Protección Civil de Sarria a placa de protección civil da Comunidade Autónoma de Galicia.
Sétimo.-Concederlle á Agrupación de Voluntarios de Protección Civil de Verín a placa de protección civil da Comunidade Autónoma de Galicia.
Oitavo.-Concederlle á Agrupación de Voluntarios de Protección Civil do Concello de Laza a placa de protección civil da Comunidade Autónoma de Galicia.
Santiago de Compostela, dezaseis de xuño de mil novecentos noventa e sete.
Manuel Fraga Iribarne
Presidente
4813
RESOLUCIÓN do 28 de abril de 1997, da Delegación Provincial de Pontevedra, pola que se dispón o depósito e publicación, no Diario Oficial de Galicia, da acta da comisión paritaria do convenio colectivo do sector da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1997

Vista a acta da comisión paritaria do convenio colectivo para o sector da construcción da provincia de Pontevedra, do 18-3-1997, onde se acordan os criterios que se seguirán para determinados concellos no caso de que a festa local coincida cun día inhábil para o devandito sector da construcción, ó amparo do disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Segundo.-Dispoñe-la súa publicación no Diario Oficial de Galicia.
Vigo, 28 de abril de 1997.
Antonio Coello Bufill
Delegado provincial de Pontevedra
Comisión paritaria do convenio colectivo
da construcción da provincia de Pontevedra
Acta
En Vigo, o 18 de marzo de 1997, na sede da Asociación Provincial de Empresarios de la Construcción (APEC) reúnense as persoas que figuran á marxe, compoñentes da comisión paritaria, co obxecto de adecua-la xornada vixente para o ano 1997, de 1.768 horas de traballo efectivo, e tendo en conta que no calendario laboral vixente para o ano 1997, DOG do 13 de marzo e BOP do 17 do mesmo mes, existen algúns concellos onde a festa local coincide cun día inhábil para o dito sector, seguirase o seguinte criterio:
Nos concellos de Vigo, Vilagarcía de Arousa, Caldas de Reis, Silleda, Baiona e Mondariz, onde unha das dúas festividades de carácter local coincide nun día inhábil para o sector da construcción, pasarase ó día 18 de agosto.
Facúltase a Yolanda Carballo Muñoz, asesora, para a presentación do dito acordo para efectos da súa publicación no BOP de Pontevedra.
E sen nada máis que engadir, levántase a sesión e redáctase esta acta, que asinan en proba de conformidade os asistentes.
Asistentes.
UGT: José C. Rodríguez del Río, Ramón Misa Costas e Cesáreo del Campo Villar.
CC.OO.: Marcos González Oliveira.
CIG: Xosé Xoán Melón González e Alberto Fernández Campo.
APEC: Ricardo Mirón Gutiérrez, Anselmo Hernández Luján e José Liz Rodríguez.
Asesora: Yolanda Carballo Muñoz.
4176
RESOLUCIÓN do 24 de abril de 1997, da Delegación Provincial de Pontevedra, pola que se dispón o rexistro e publicación, no Diario Oficial de Galicia, da adhesión do convenio colectivo da empresa Vieira, S.A. ó convenio colectivo da empresa Pesquerías León Marco, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1997

Visto o texto da acta de adhesión ó convenio colectivo da empresa Pesquerías León Marco, S.A., do día 15-4-1997, subscrita pola representación da parte social e empresarial da empresa Vieira, S.A., na que amosan a súa conformidade na adhesión Ó citado convenio colectivo para todo o persoal embarcado nos buques da empresa Vieira, S.A., con base no porto de Vigo, convenio colectivo ó que se adhire, que foi publicado no BOP nº 187 do 26-9-1996,
e no DOG nº 217 do 6-11-1996 que, por economía procedemental, non procede publicar coa presente resolución por terse publicado xa e, por tanto ser de xeral coñecemento, procede que, ó amparo do establecido no artigo 92 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-la inscrición no libro rexistro de convenios colectivos de traballo, desta delegación provincial, da adhesión da empresa Vieira, S.A. para todo o seu persoal embarcado nos seus buques, con base no porto de Vigo ó convenio colectivo da empresa Pesquerías León Marco, S.A., que foi publicado no BOP nº 187, do 26-9-1996, e no DOG nº 217, do 6-11-1996, do que o texto, por terse publicado xa para xeral coñecemento nos diarios oficiais citados, e por economía procedemental, se obvia a súa nova publicación coa presente resolución por improcedente, por ser xa coñecido e publicado, e a estas publicacións nos remitimos en toda a súa integridade.
Segundo.-Dispoñe-la súa publicación no Diario Oficial de Galicia.
Vigo, 24 de abril de 1997.
Antonio Coello Bufill
Delegado provincial de Pontevedra
3510
ORDE do 20 de maio de 1997 pola que se nomean os membros do xurado dos premios de investigación Xunta de Galicia 1996.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/06/1997

A orde da Consellería de Educación e Ordenación Universitaria do 31 de marzo de 1997 (DOG do 11 de abril), convocou os premios de investigación Xunta de Galicia 1996 (anexos I, II e III da citada orde).
O artigo 3 da devandita orde establece a composición do xurado. Na súa virtude e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede,
DISPOÑO:
Artigo único.-Nomear membros do xurado dos premios de investigación Xunta de Galicia 1996 (anexos I, II e III á Orde do 31 de marzo de 1997, DOG do 11 de abril), ás seguintes persoas en representación das institucións que se citan:
Presidente: Andrés Beiras Iglesias, por delegación do conselleiro de Educación e Ordenación Universitaria.
Vocais:
-José Sergio Casas Fernández, en representación da Universidade de Santiago de Compostela, por proposta da propia universidade.
-Dolores Esther Fernández Fernández, en representación da Universidade da Coruña, por proposta da propia universidade.
-José Tojo Suárez, en representación da Universidade de Vigo, por proposta da propia universidade.
-Constantino García González, último galardoado co premio Xunta de Galicia de Investigación a unha traxectoria investigadora.
-Antonio García Pino, designado polo conselleiro de Educación e Ordenación Universitaria.
-Wenceslao J. González Fernández, designado polo conselleiro de Educación e Ordenación Universitaria.
-José Manuel Lorenzo Salgado, designado polo conselleiro de Educación e Ordenación Universitaria.
Secretario: Benito R. Fernández Rodríguez, xefe do Servicio de Promoción da Investigación Universitaria da Consellería de Educación e Ordenación Universitaria, que actuará con voz e sen voto.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de maio 1997.
Celso Currás Fernández
Conselleiro de Educación e Ordenación
Universitaria
Director Xeral de Universidades e Investigación
4266
DECRETO 129/1997, do 14 de maio, polo que se declara a utilidade pública e se dispón a urxente ocupación dos bens e dereitos afectados pola obra da vía rápida Padrón-Ribeira, treito: Padrón-A Vacariza (clave: N/AC/87.8.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/06/1997

Con data do 30 de abril de 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra vía rápida Padrón-Ribeira. Treito: Padrón-A Vacariza. Clave N/AC/87.8.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia
en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola continuidade das actuacións no itinerario e por contar con financiamento da C.E. (M.A.C.II).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catorce de maio de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra vía rápida Padrón-Ribeira. Treito: Padrón-A Vacariza. Clave: N/AC/87.8.1.
Santiago de Compostela, catorce de maio de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
4148
DECRETO 127/1997, do 14 de maio, polo que se declara a utilidade pública e se dispón a urxente ocupación dos bens e dereitos afectados pola obra de acondicionamento da estrada OU-312, treito: Lobios-Torneiros, 1ª fase (clave: N/OU/97.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/06/1997

Con data do 6 de maio de 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra de acondicionamento da estrada OU-312. Treito: Lobios-Torneiros (1ª fase). Clave: N/OU/97.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catorce de maio de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada OU-312. Treito: Lobios-Torneiros (1ª fase). Clave: N/PO/97.1.
Santiago de Compostela, catorce de maio de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
4136
DECRETO 128/1997, do 14 de maio, polo que se declara a utilidade pública e se dispón a urxente ocupación dos bens e dereitos afectados pola obra da nova estrada da PO-400 á nova ponte internacional sobre o río Miño, en Arbo (clave: N/PO/89.16.5.1.).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/06/1997

Con data do 28 de abril de 1997 o director xeral de Obras Públicas e Transportes, por delegación do conselleiro de Política Territorial, Obras Públicas
e Vivenda, aprobou o proxecto da obra da nova estrada da PO-400 á nova ponte internacional sobre o río Miño, en Arbo (clave: N/PO/89.16.5.1.).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola continuidade das actuacións no itinerario e por contar con financiamento da C.E. (Interreg II).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catorce de maio de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra da nova estrada PO-400 a nova ponte internacional sobre o río Miño, en Arbo. Clave: N/PO/89.16.5.1.
Santiago de Compostela, catorce de maio de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
4137
DECRETO 126/1997, do 14 de maio, polo que se declara a utilidade pública e se dispón a urxente ocupación dos bens e dereitos afectados pola obra de ampliación de plataforma e reforzo do firme da AC-230, treito: Montesalgueiro-Curtis (clave: N/AC/96.5).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/06/1997

Con data do 5 de maio de 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra de ampliación de plataforma e reforzo do firme da AC-230. Treito: Montesalgueiro-Curtis. Clave: N/AC/96.5.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catorce de maio de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de ampliación de plataforma e reforzo do firme da AC-230. Treito: Montesalgueiro-Curtis. Clave: N/AC/96.5.
Santiago de Compostela, catorce de maio de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
4136
ORDE do 14 de maio de 1997 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 03/06/1997

A lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estos prezos entenderanse, se é o caso, co IVE incluído.
Santiago de Compostela, 14 de maio de 1997.
Jesús Pérez Varela
Conselleiro de Cultura e Comunicación Social
ANEXO
Teatro, música e danza de Galicia 1997: 750 ptas.
As cores do vento: 800 ptas.
Actas de las Juntas del Reino de Galicia: Volumen lll: 4.000 ptas.
A estética do nihilismo: 1.750 ptas.
Antón Lamazares: 2.500 ptas.
Corpos a motor: 1.750 ptas.
Antón Patiño: 2.500 ptas.
Familias, amigos, estranxeiros: 4.600 ptas.
3388
RESOLUCIÓN do 28 de maio de 1997 pola que se convocan unhas xornadas de estudio sobre o exercicio de interdictos contra actuación das administracións públicas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 03/06/1997

A Escola Galega de Administración Pública organiza unhas xornadas de estudio sobre o exercicio de interdictos contra actuacións das administracións públicas, conforme ás seguintes bases:
1. Obxectivos.
Reflexionar e debater sobre as cuestións relacionadas co exercicio das accións interdictais contra actuacións da administración e os efectos que derivan desta situación.
2. Contido.
Trataranse, ademais doutros, estes temas:
-O fenómeno posesorio na Lei civil.
-A defensa da posesión.
-A vía de feito e o exercicio de interdictos posesorios.
-O interdicto da obra ruinosa e a declaración de ruína.
-O interdicto de obra nova.
-O interdicto de reter e recobrar e a Administración.
-Posesión e precario.
-A problemática da posesión mobiliaria.
3. Destinatarios.
Funcionarios da Administración de xustiza e da Administración estatal, autonómica e local; profesionais do dereito, docentes universitarios, xuristas e interesados en xeral.
4. Lugar e datas.
As xornadas convocadas terán lugar os días 10, 11, 12 e 13 de xuño no salón de actos do edificio de xulgados de Vigo, r/ Lalín, nº 4, Vigo.
A dita actividade, que se desenvolverá polas tardes, abrirase o martes, día 10 de xuño, e rematará o venres día 13 de xuño.
5. Inscrición.
-Prazo: remata o venres, día 6 de xuño de 1997.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4, 15707 Santiago de Compostela). Tfno. 54 60 40. Telefax 54 63 37.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando, a partir do día 6 de xuño, por teléfono, de 10.30 a 14.45 horas, ó seguinte número: (981) 54 62 39.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a elas, e expresarase neste documento a natureza da actividade e as datas da súa realización.
Santiago de Compostela, 28 de maio de 1997.
Domingo Bello Janeiro
Director da Escola Galega de Administración Pública
97-4180
RESOLUCIÓN do 16 de maio de 1997, da Dirección Xeral de Recursos Humanos do Servicio Galego de Saúde, pola que se emprazan as partes interesadas no recurso contencioso-administrativo 1/741/1997, interposto por Antonio Visos Maroño.
SERVICIO GALEGO DE SAÚDE — III. OUTRAS DISPOSICIÓNS — 30/05/1997

A Sala do Contencioso-Administrativo do Tribunal Superior de Xustiza de Galicia solicitoulle ó Servicio Galego de Saúde o expediente relativo ó recurso nº 1/741/1997 interpuesto por Antonio Visos Maroño contra o pacto sobre vinculacións temporais do persoal estatutario nas institucións sanitarias xestionadas polo organismo (DOG nº 47, do 10 de marzo de 1997).
En consecuencia esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e
son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 16 de maio de 1997.
Valeriano Martínez García
Director xeral de Recursos Humanos do Servicio Galego de Saúde
4168
RESOLUCIÓN do 16 de maio de 1997, da Dirección Xeral de Recursos Humanos do Servicio Galego de Saúde, pola que se emprazan as partes interesadas no recurso contencioso-administrativo 1/587/1997, interposto pola Asociación de Médicos Substitutos de Ourense (Amesu).
SERVICIO GALEGO DE SAÚDE — III. OUTRAS DISPOSICIÓNS — 30/05/1997

A Sala do Contencioso-Administrativo do Tribunal Superior de Xustiza de Galicia solicitoulle ó Servicio Galego de Saúde o expediente relativo ó recurso nº 1/587/1997 interposto pola Asociación de Médicos Substitutos de Ourense (Amesu) contra o pacto sobre sobre vinculacións temporais do persoal estatutario nas institucións sanitarias xestionadas polo organismo (DOG nº 47, do 10 de marzo de 1997).
En consecuencia esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 16 de maio de 1997.
Valeriano Martínez García
Director xeral de Recursos Humanos do Servicio
Galego de Saúde
4118
CORRECCIÓN de erros.-Orde do 7 de maio de 1997 pola que se regula a producción agrícola ecolóxica e a súa indicación no ámbito da Comunidade Autónoma de Galicia e se crea o Consello Regulador da Agricultura Ecolóxica de Galicia.
CONSELLERÍA DE AGRICULTURA, GANDERÍA E MONTES — I. DISPOSICIÓNS XERAIS — 27/05/1997

Advertidos erros na Orde do 7 de maio de 1997, pola que se regula a producción agrícola ecolóxica e a súa indicación no ámbito da Comunidade Autónoma de Galicia e se crea o Consello Regulador da Agricultura Ecolóxica de Galicia (DOG número 93, do 16 de maio de 1997), cómpre face-las seguintes correccións:
Parágrafo 1 liña 2 (páxina 4.585), onde di: «... carácter previo á inscrición, á cualificación ou descualificación ou a imposición...», debe dicir: «... carácter previo á cualificación ou descualificación, ou á imposición...».
Parágrafo 12 liña 2 (páxina 4.585), onde di: «...nos artigos 9.9 e 0.3, do Regulamento...», debe dicir: «... nos artigos 9.9 e 10.3, do Regulamento...».
Parágrafo 4 liña 1 (páxina 4.586), onde di: «... Consellería de Agricultura, Gandería e Montes», debe dicir: «... conselleiro de Agricultura, Gandería e Montes».
3875
DECRETO 125/1997, do 14 de maio, polo que se modifica o Decreto 155/1994, do 2 de xuño, de asunción e asignación de funcións e servicios transferidos en materia de estiba e desestiba en portos non clasificados como de interese xeral.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 28/05/1997

Polo Real decreto 145/1993, do 29 de xaneiro, transferíronse da Administración do Estado á Comunidade Autónoma de Galicia funcións e servicios en materia de estiba e desestiba en portos non clasificados como de interese xeral.
Polo Decreto 69/1993, do 10 de marzo, asumíronse aquelas funcións e servicios e asignáronse á Consellería de Traballo e Servicios Sociais.
Como consecuencia da modificación da estructura orgánica da Xunta de Galicia, derivada do establecido no Decreto 287/1993, do 10 de decembro, as funcións e servicios referidos reasignáronse, polo Decreto 155/1994, do 2 de xuño, á Consellería de Familia, Muller e Xuventude.
Pola Lei 5/1994, do 29 de novembro, créase o Ente Público Portos de Galicia, que ten atribuídas, entre outras, as funcións de xestión dos servicios e actividades portuarias, e que comezou o exercicio das súas funcións o día 1 de xaneiro de 1996.
A Administración autonómica ten competencia para a autoorganización dos seus entes e órganos de goberno, e, en consecuencia para distribuí-lo exercicio das competencias estatutariamente asumidas entre aqueles.
A creación do Ente Público Portos de Galicia fai necesario asignar, dentro do novo organigrama, as funcións e servicios en materia de estiba e desestiba en portos non clasificados como de interese xeral, a aquela consellería con funcións máis acordes coa actuación nesta materia.
Na súa virtude, por iniciativa dos conselleiros de Política Territorial, Obras Públicas e Vivenda, e Familia, Muller e Xuventude, e por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día catorce de maio de mil novecentos noventa e sete,
DISPOÑO:
Artigo único.-As funcións e servicios asumidos en materia de estiba e desestiba en portos non clasificados como de interese xeral, transferidos polo Real decreto 145/1993, do 29 de xaneiro, asígnanse ó Ente Público Portos de Galicia, agás, se é o caso, as que segundo a normativa estatal reguladora da materia estivesen atribuídas ó Consello de Ministros, as cales quedan asignadas ó Consello da Xunta de Galicia.
Disposición derrogatoria
Queda derrogado o Decreto 155/1994, do 2 de xuño, polo que se modificou o Decreto 69/1993, do 10 de maio.
Disposicións derradeiras
Primeira.-Facúltase o conselleiro de Política Territorial, Obras Públicas e Vivenda para dictar cantas disposicións sexan necesarias para o desenvolvemento e execución do presente decreto.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, catorce de maio de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
3954
DECRETO 122/1997, do 23 de maio, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 26/05/1997

Con motivo da viaxe do presidente da Xunta de Galicia a Rusia é necesario prove-la substitución durante o tempo da súa ausencia.
Polo tanto, en uso da atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Rusia, encárgaselle o despacho de asuntos da Presidencia, desde o 25 de maio ata o seu regreso, ó conselleiro da Presidencia e Administración Pública.
Santiago de Compostela, vintetrés de maio de mil novecentos noventa e sete.
Manuel Fraga Iribarne
Presidente
3884
ORDE do 30 de abril de 1997 pola que se declara de interese galego e se ordena a súa inscrición no Rexistro de Fundacións de Interese Galego da Fundación Tutelar Aspronaga.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/05/1997

Con data do 18 de febreiro de 1997 foi publicada no Diario Oficial de Galicia a orde da Consellería da Presidencia e Administración Pública, do 11 de febreiro de 1997, pola que se clasifica como de interese social a Fundación Tutelar Aspronaga, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 7 dos estatutos, ten como obxecto a tutela legal sobre os incapacitados mentais e os demais a que se refire o artigo 1 dos estatutos.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Tutelar Aspronaga, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Tutelar Aspronaga no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación e en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle ó proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 30 de abril de 1997.
José María Hernández Cochón
Conselleiro de Sanidade e Servicios Sociais
3801
ORDE do 30 de abril de 1997 pola que se declara de interese galego e se ordena a súa inscrición no Rexistro de Fundacións de Interese Galego da Fundación Galem.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/05/1997

Con data do 13 de marzo de 1997 foi publicada no Diario Oficial de Galicia a orde da Consellería da Presidencia e Administración Pública, do 3 de marzo de 1997, pola que se clasifica como de interese sanitario a Fundación Galem, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 2 dos seus estatutos, ten como obxecto promove-lo desenvolvemento de campañas específicas e accións de promoción encamiñadas á prevención das lesións de medula espiñal e traumatismos cranioencefálicos na Comunidade Autónoma galega. Para isto utilizará os medios necesarios para organizar e difundi-las medidas preventivas neste campo.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Galem, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Galem no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presenta-lo proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 30 de abril de 1997.
José María Hernández Cochón
Conselleiro de Sanidade e Servicios Sociais
3856
ORDE do 2 de maio de 1997 pola que se modifica a do 11 de decembro de 1996, que regula a concesión de axudas a organizacións non gobernamentais (ONGDs) de cooperación ó desenvolvemento, para a execución de actuacións propias destas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/05/1997

Debido ó notable aumento do número de solicitudes formuladas polas ONGDs con implantación na nosa Comunidade Autónoma, asi como o importe das axudas solicitadas para os proxectos presentados, considérase conveniente proceder a eleva-la contía global destinada a estas axudas, e para tal fin,
DISPOÑO:
Artigo único.-Modifícase o artigo 17 da Orde do 11 de decembro de 1996, pola que se regula a concesión de axudas a ONGDs de cooperación ó desenvolvemento para a execución de actuacións propias destas, elevándose a contía global sinalada a sesenta millóns (60.000.000 de ptas.), con cargo á referida partida orzamentaria, 04.13.121.A.490.0.
Santiago de Compostela, 2 de maio de 1997.
Dositeo Rodríguez Rodríguez
Conselleiro da Presidencia e Administración
Pública
3916
CORRECCIÓN de erros.-Orde do 16 de maio de 1997 pola que se modifica a Orde do 31 de decembro de 1996 pola que se anuncian subvencións a empresas privadas para a mellora de balnearios e se abre un novo prazo de solicitudes de subvención.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/05/1997

Advertido erro por omisión, na devandita orde publicada no DOG nº 94, do luns, 19 de maio de 1997, cómpre engadi-lo seguinte anexo III:
1911
DECRETO 121/1997, do 2 de maio, polo que se lle recoñece a galeguidade á Sociedad Estudiantil Concepción Arenal (A Habana-Cuba).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/05/1997

En virtude do establecido no artigo 3º, parágrafo 2, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Públi
ca, logo do informe favorable da Secretaría Xeral para as Relacións coas Comunidades Galegas e logo de deliberación do Consello da Xunta de Galicia na súa reunión do día dous de maio de mil novecentos noventa e sete,
DISPOÑO:
Artigo único.
Recoñéceselle a galeguidade ó centro galego Sociedad Estudiantil Concepción Arenal (A Habana-Cuba).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, dous de maio de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
3684
CORRECCIÓN de erros.-Decreto 105/1997, do 17 de abril, polo que se declara a delimitación do contorno de protección da igrexa monástica de Santiago de Barbadelo, no concello de Sarria, provincia de Lugo.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 23/05/1997

Advertidos erros no indicado decreto, publicado no DOG número 87, do 8 de maio de 1997, cómpre face-la seguinte corrección:
-Na páxina 4.347, no parágrafo terceiro, terceira liña di: «(Diario Oficial de Galicia, do 8 de outubro)», debe dicir: «(Diario Oficial de Galicia, do 13 de outubro)».
3760